Държавен вестник, бр. 38, 2021 г., стр. 17

БРОЙ  38	
Д Ъ Р Ж А В Е Н  В Е С Т Н И К 	
СТР.  17  
2.2.10. Централно военно окръжие.
Централното военно окръжие (ЦВО) е 
военно формирование от състава на въоръже-
ните сили на пряко подчинение на министъра 
на отбраната.
Централното военно окръжие отговаря 
за комплектуването с ресурси на военните 
формирования от въоръжените сили в мирно 
и военно време, комплектуването с ресурси 
структурите от системата за национална си-
гурност на Република България във военно 
време и за подготовка на българските граж-
дани за отбрана на страната и действия при 
кризи от военен характер.
Ролята на Централното военно окръжие е 
да осигури с ресурси резерва на въоръжените 
сили за изпълнение на задачите, произтичащи 
от трите мисии.
За изпълнение на тази роля Централното 
военно окръжие изгражда, поддържа и развива 
способности, за създаване, водене и съхране-
ние на регистри и военноотчетни документи 
на ресурсите от доброволния резерв и запаса 
за мирно и военно време, осигуряване на 
мобилизационни ресурси за комплектуване 
на военните формирования/структурите от 
въоръжените сили при провеждане на час-
тична или пълна мобилизация, планиране и 
провеждане на мероприятия за набиране на 
кандидати за военна служба, за служба в доб­
роволния резерв и за обучение във висшите 
военни училища.
2.2.11. Централен артилерийски технически 
изпитателен полигон.
Централният артилерийски технически 
изпитателен полигон (ЦАТИП) е военно 
формирование от въоръжените сили на пря-
ко подчинение на министъра на отбраната 
за извършване на полигонни и лабораторни 
изпитвания на оръжие, боеприпаси, взрив-
ни вещества и пиротехнически изделия 
(ОБВВПИ) и елементи за тях за нуждите на 
Министерството на отбраната, Българската 
армия и структурите на пряко подчинение 
на министъра на отбраната, както и за нуж-
дите на други физически, юридически лица 
и организации.
Централният артилерийски технически 
изпитателен полигон поддържа и развива спо-
собности за изпълнение на задачи, свързани 
с полигонни и лабораторни изпитвания на 
ОБВВПИ и елементи за тях, съответстващи 
на изискванията на стандартизационните 
споразумения на НАТО и Европейския съюз. 
2.2.12. Комендантство – МО.
Комендантство – МО е структура на пря-
ко подчинение на министъра на отбраната, 
осигуряваща ежедневното функциониране на 
Министерството на отбраната, чрез снабдяване 
с комуникационна и компютърна техника и 
осигуряване на консумативи, резервни части 
и техническата поддръжка; материално-техни-
ческото снабдяване с движими вещи и транс-
портно осигуряване. Комендантство – МО 
осигурява изпълнението на ангажиментите на 
Министерството на отбраната по българското 
участие в Центъра за изследване, изграждане 
и усъвършенстване на способности на НАТО 
за управление на кризи и реагиране при бед-
ствия (CMDR COE) и в Щабния елемент за 
интегриране на сили на НАТО (NFIU).
Прегледът на отбраната идентифицира 
недостиг от способности за осигуряване функ-
ционирането на Министерството на отбраната 
при обявяване на положение на война, военно 
положение или извънредно положение.
Изграждането на необходимите способ-
ности ще се осъществи поетапно, като Ко-
мендантство – МО ще се реорганизира без 
изменение на личния състав.
IV.  Ръководство, командване и управление.
Запазват се обособените политическо ниво 
за ръководство и контрол на отбраната и три 
нива на ръководство, командване и управле-
ние на въоръжените сили: стратегическо, 
оперативно и тактическо.
Политическото ниво на ръководство и кон-
трол на отбраната включва Народното събра-
ние, президента на републиката, Министерския 
съвет и министъра на отбраната. То задава 
политиките по отношение на сигурността и 
отбраната, свежда политическите указания 
към стратегическото ниво и осъществява 
контрол за тяхното изпълнение. 
Политическото ниво поставя задачи и на 
другите министерства, ведомства и държав-
ни структури, имащи законово разпоредени 
отговорности по отбраната на страната, и 
осъществява контрол по тяхното изпълнение.
Стратегическото ниво на ръководство, ко-
мандване и управление на въоръжените сили 
се осъществява от президента на републиката 
(в качеството му на върховен главнокоманд-
ващ на въоръжените сили за военно време), 
министъра на отбраната и началника на от-
браната, подпомагани от Щаба на отбраната 
и общата и специализираната администрации 
на Министерството на отбраната.
Началникът на отбраната, подпомаган от 
стратегическия военен щаб (Щаба на отбра-
ната), трансформира политическите указания 
във военни действия, мисии и операции; 
предоставя военна експертиза за вземане на 
обосновани политически решения в област­
та на отбраната; ръководи изграждането на 
отбранителните способности и развитие-
то на въоръжените сили, предварителното 
планиране и планиране в отговор на криза; 
ръководи, координира и синхронизира про-
цесите на оперативното ниво; осъществява 
координацията и взаимодействието с военните 
органи на НАТО и ЕС.